| *Pichia* |
| --- |
|  |
| Clasificación científica |
| 

|  |  |
| --- | --- |
| Reino: | Fungi |
| Filo: | Ascomycota |
| Subfilo: | Saccharomycotina |
| Clase: | Saccharomycetes |
| Orde: | Saccharomycetales |
| Familia: | Saccharomycetaceae |
| Xénero: | ''***Pichia''***Hansen, 1904 |

 |
| Especies |
| * *P. farinosa*
* *P. anomala*
* *P. heedii*
* *P. guilliermondii*
* *P. kluyveri*
* *P. membranifaciens*
* *P. norvegensis*
* *P. ohmeri*
* *P. pastoris*
* *P. methanolica*
* *P. subpelliculosa*
 |
| Sinonimia |
| * *Hansenula*
 |

***Pichia*** (antes chamada cos sinónimos obsoletos *Hansenula* e *Hyphopichia*) é un xénero de lévedos da familia Saccharomycetaceae de células esféricas, elípticas ou oblongas acuminadas. Os *Pichia* adoitan ser teleomorfos, e forman ascósporas con forma de sombreiro, hemiesféricas ou redondas durante a reprodución sexual. Os anamorfos dalgunhas especies de *Pichia* clasificáronse como especies de *Candida*. A reprodución asexual é por xemación multilateral.

A lactosa non é fermentada nin asimilada por estas especies. O comportamento con respecto a outros carbohidratos depende da especie. Sempre asimilan o nitrato.

Coñécense máis de 100 especies deste xénero. Algunhas delas interfiren cos procesos de fermentación para a produción de alcohol. Na produción de viño, algunhas especies de *Pichia* poden xerar posibles defectos no viño. A maioría encóntrase en plantas en descomposición; algunhas viven en estreita simbiose con insectos, que viven en plantas en descomposición.

Algúns representantes de *Pichia* poden encontrarse no leite e queixo crus, como *P. anomala* (antes chamada *Hansenula anomala*). *P. anomala* combate o prexudicial mofo *Aspergillus flavus*, que contamina os alimentos como noces, millo e outros e produce aflatoxinas. Os investigadores do Servizo de Investigación Agrícola dos Estados Unidos atoparon que cando se trataban as árbores de pistacho con *P. anomala*, o crecemento de *A. flavus* quedaba inhibido nun 97%. Ademais de inhibir a *A. flavus*, o lévedo pode tamén axudar a protexer outros cultivos agrícolas de mofos prexudiciais que afectan ao sabor, textura, rendemento e seguridade das colleitas.  En frotis de queixo madurado, a especie máis importante é *P. membranifaciens* que tamén aparece no queixo en crema. A formación dunha película é típica. Outro membro do xénero, *P. pastoris*, utilízase amplamente en bioloxía molecular e biotecnoloxía como un sistema de expresión. *P. angusta* antes chamada *Hansenula polymorpha*, é un organiso modelo para estudar as funcións dos peroxisomas e a súa bioloxía molecular subxacente.

Algunhas especies de *Pichia* (por exemplo, *P. ohmeri*) demostrouse clinicamenre que son patóxenas, ou, mellor, patóxenos oportunistas  en persoas inmunocomprometidos.

Notas
-----

1. ↑  K. Fugelsang, C. Edwards *Wine Microbiology* Second Edition pgs 3-28 Springer Science and Business Media , New York (2010) ISBN 0387333495
2. ↑  "Pichia Species". *Dr. Fungus* (en inglés). Arquivado dende o orixinal o 02 de xullo de 2014. Consultado o 27 de febreiro de 2014.

Véxase tamén
------------

### Ligazóns externas

* Pichia en Dr Fungus

|  |  |
| --- | --- |
| Control de autoridades | 
* Wd: Q125153
* JSTOR: pichia
* MAG: 2779703480

 |

|  |  |
| --- | --- |
| Identificadores taxonómicos | 
* EOL: 16779
* EPPO: 1PICHG
* Fungorum: 4095
* GBIF: 2598999
* iNaturalist: 560689
* IRMNG: 1365626
* ITIS: 194122
* MycoBank: 4095
* NBN: NHMSYS0001493758
* NCBI: 4919
* Soortenregister: 126960
* WoRMS: 147588

 |

|  |  |
| --- | --- |
| Identificadores | 
* MeSH: D010843

 |